Zabaldu hegoak Renfe eta Iberia-rekin. Train & Fly-rekin behar duzun guztia eskaintzen dizugu txartel bakarrean, mundura zuzenean konektatzeko.\nOrain gure Train & Fly txartel konbinatuarekin Renfe-ren 14 helmuga nazionalak (Zaragoza, Sevilla, Malaga, Kordoba, Valladolid, Valentzia, Alacant, Leon, Palentzia, Iruñea, Salamanca, Albacete, Zamora eta Ourense) Iberia-ren nazioarteko hegaldi-sarearekin eta Europan, Afrikan, Ekialde Hurbilean edo Amerikan dituen helmuga ugarirekin konekta ditzakezu, Madril bidez.\nZure ideia edozein dela ere, antolatu zure bidaia gurekin, Train & Fly-k uste duzuna baino askoz gehiago ematen dizu!\nAbantailez betetako Trena + Hegazkina txartela\nMadril bidez, Iberiaren nazioarteko hegaldi-sarearekin konektatzeko Renfe-ren helmuga kopurua 14 helmugatara zabaldu dugu, eta beraz asko handitu dira bidaiatzeko aukerak eta eskainitako ordutegiak.\nTrena Madrid Atocha edo Madrid Chamartín - Clara Campoamor geltokira iristen denean, Cercanías tren bidezko konexio zuzena eta doakoa izango duzu Adolfo Suarez Madril-Barajas aireportuarekin (Aeropuerto-T4 geltokia), txartelak barne duen Combinado Cercanías txartelari esker (aireportutik abiatutako joan-etorrirako ere balio du).\nZure bidaiaren erreserba eta kudeaketa erraza eta erosoa da, Trena + Hegazkina txartela bilaketa bakarrean eta erosketa bakarrean eros dezakezulako.\nIbilbide osoa barne hartzen duen txartel bakarra denez, iragaitzazko bidaiari baten abantaila eta berme guztiak izango dituzu baliogabetze eta/edo atzerapenen kasuan.\nTrain & Fly txartela konbinatua erostean, tren- eta hegazkin-txartela banaka erosita baino gutxiago ordainduko duzu.\nHasi zure bidaia antolatzen Train & Fly-rekin!\nZer da Train + Fly?\nErosketa bakarreko txartel honek trena eta hegazkina konbinatzen dituenez, Espainiako hamalau hiriren eta Madrid Atocha edo Madrid Chamartín - Clara Campoamor geltokiaren bidez Iberia-k eskaintzen dituen nazioarteko helburuen artean bidaiatzeko aukera ematen dizu.\nMadriletik edo Madrilera egiten den ibilbidea Renfe trenetan egiten da eta Iberia-k kudeatzen ditu nazioarteko hegaldiak.\nNon eros ditzaket txartelak?\nIberia-ren eta bidaia-agentzien ohiko saltzeko bideen bidez.\nTxartel bat da edo bi al dira?\nBi bidaia-dokumentu dituen txartel bakarra da, bat tren-ibilbiderako eta bestea hegaldirako.\nZein da tren-txartelaren prezioa?\nAzken helmugaraino joaten den tren-txartelaren prezioa aireko garraioaren tarifan dago gehituta. Jatorritik azken helmugara joaten den txartel bakarra da.\nBusiness klaseko txartel bat erosten badut, zein Renfe eserleku motatan bidaiatuko dut?\nProduktu konbinatu honetan, Business klasea badaukazu, Elige Confort txartela edukiko duzu eta Confort eserleku mota.\nTxartel horiek alda edo baliogabe ditzaket?\nAldaketak eta ezeztapenak aplikatutako aire-tarifaren mende daude eta Iberia-k baimendutako saltzeko bideen bidez kudea daitezke soilik. Eragiketa hauei buruzko informazioa eskatzeko, deitu 901 111 500 telefonora.\nAldaketak eta ezeztapenak ezin dira egin Renfe-ko salmenta-guneetan.\nZenbat ekipaje eraman dezaket?\nErosketa egitean erositako tarifaren arabera zehazten da baimendutako ekipaje kopurua.\nBaimendutako kopurua baino ekipaje gehiago eraman nahi baduzu aireko zatian, Iberia webgunea erabil dezakezu edo aireportuan bertan kontrata dezakezu aukera hori, baina web-orria erabiltzea gomendatzen dizugu merkeagoa delako. Trenean egingo duzun zatiari dagokionez, irakurri ekipaje-baldintzak\nNon lor dezaket faktura?\nAireko zatiari dagokionez, iberia.com gunean lineako fakturazioa egitean lor dezakezu faktura.\nTrenaren zatiak ez du fakturarik eta trenera igo zaitezke txartela erostean lortutako dokumentuarekin.\nHegazkin eta trenaren arteko lotura Madrilgo aireportuan egiten da?\nTxartel konbinatua erabiltzen duten trenak Madrilgo Puerta de Atocha edo Chamartin - Clara Campoamor geltokira iristen dira eta haietatik irteten dira. Aireportuaren eta geltokiaren arteko lekualdaketa Cercanías de Renfe zerbitzua erabiliz egiten da. Ibilbide hau txartel konbinatuan gehituta dagoenez, ez da bereizirik erosi behar.\nLeihatiletan edo autosalmentako makinetan lor daiteke Cercanías zerbitzuaren aldiriko txartela; besterik gabe, idatzi trenean bidaiatzeko dokumentuaren "Combinado Cercanías" epigrafearekin agertzen den erreserba-zenbakia.\nAldaketa erosotasunez egin ahal izateko, 2,5 ordu dituzu gutxienez. Cercanías zerbitzuaren aldiriko txartela erabili nahi ez baduzu, txartel konbinatuan sartzen ez diren garraio publikoko aukera desberdinak dituzu.\nMás Renfe fidelizazio-programaren puntuak meta edo erabil ditzaket?\nUne honetan, aukera hau ez dago erabilgarri Tren + Avión txartel konbinatuetarako.\nAvios puntuak meta edo erabil ditzaket?\nTreneko joan-etorriek ez dute onartzen Avios puntuak metatzea edo erabiltzea, baina haiek erabil ditzakezu hegaldiak erreserbatzeko.\nRenfe-ren puntualtasun-konpromisoa aplikatzen da txartel horietan?\nLegeak eskatutako puntualtasun-konpromisoa aplikatzen da:\n60 minutu baino handiagoa edo berdina den atzerapena: % 50eko kalte-ordaina\n90 minutu baino gehiagoko atzerapena: % 100eko kalte-ordaina\nGorabeherak edo atzerapenak izanez gero, norekin jarri behar naiz harremanetan?\nIberia-rekin harremanetan jarri behar zara Serviberia zerbitzuko 901 111 500 telefonoaren bidez.\nTrenak gurpil-aulkietarako leku egokituak ditu mugikortasun urriko pertsonentzat?\nBai, laguntza behar baduzu, 91 214 05 05 telefonora deitu behar duzu edo edozein Laguntza-zentrora joan behar duzu. Gogoan izan zerbitzuak ez duela barnean hartzen geltoki eta aireportuaren arteko lekualdaketak, baina geltokia eta aireportua lotzen dituzten garraio publikoak irisgarriak dira.\nAireportuan AENA-k eskaintzen du zerbitzu hau.\nLaguntzarik gabeko adingabeen zerbitzua erabilgarri dago?\nZerbitzua ez dago erabilgarri une honetan.\nEtxe-animaliak eraman ditzaket?\nBalear Uharteak, Kanaria uharteak edo Melilla jatorri edo helmuga gisa dituen hegaldi nazional edo nazioarteko hegaldi baten txartel bat baduzu, edo Espainiako portuetan lan egiten duen edozein itsasoko enpresarekin itsas-bidaia bat egiteko opor-abonamendu bat baduzu, % 10 eta % 25 arteko deskontuak lor ditzakezu tren-txarteletan. Intermodal tarifa da hau. Kontuan izan 48 ordukoa dela bi garraiobideen arteko iritsiera eta irtetea.\nIrakurri eskaintza honen baldintza bereziak.


“Egin ixtea hilketa bat izan zen” - Mondraberri\nMarian Beitialarrangoitia, Egin-eko kazetari ohia:\n“Egin ixtea hilketa bat izan zen”\nEstatuak Marian Beitialarrangoitia zentzuratu du euskaldun, kazetari eta (Hernaniko) alkate bezala. Gaur bezalako egun batean, orain 10 urte, bizi izan zuen “Egin” egunkariaren eta Egin Irratiaren itxiera.\nGontzal Landa Herbias / 2008ko uztailak 15, martitzena\nMarian Beitialarrangoitia Egin Irratiko esatari eta zuzendari izan zen 10 urtez, Garzonek itxiera agindu arte. Gaur egun Hernaniko alkatea da, oztopo guztien gainetik. Eskarmentu handiko pertsona, beraz.\nGaur arratsaldean adierazpen askatasunaren aldeko hitzaldia egin du KulturAten. Patxi Gaztelumendik egin ditu aurkezpen-lanak.\nGogora ekarri duenez, “Egin” egunkaria 1977an jaio zen. Bere bizitzan zehar, helburu bat bete egin zuen: ahotsa ematea gizartean ahotsik ez zeukatenei. Hau da, sektore sozial horien bozgorailu izatea.\nEgunkari abertzalearen jaiotza oso garrantzitsua izan zen, “Gara-ren sorrera baino inportanteagoa”, Beitialarrangoitiak baloratu duenez. “Etsaia ere inportantzia horretaz konturatu zen, eta etengabe eraso du”, hainbat zenbaki zentzuratuz, egunkariko ordezkariak juridikoki mehatxatuz,…\n… eta egunkariko ateak betiko itxiz XXI. mendearen atarian (1999an). Aurretik, baina, PNV-ren partetik erasoak jasan behar izan zituen. Juan Maria Atutxak, Gasteizko Gobernuko Barne sailburu zenean, honela definitu zuen egunkaria: “Kioskoetan egunero eztanda egiten duen 50 gramo amonal”.\nIldo horretan, Beitialarrangoitiak gaurko hitzaldian salatu duenez, “PNV-k alfonbra gorria jarri” zion Estatuari, honek “itxiera burutu zezan”. Hernaniko langileek ez zuten itxiera, “hilketa”, hura aurreikusten. “Bagenekien gu itotzen saiatuko zirela, baina ez genuen itxierarik espero”.\n1999ko gau hartan 200 langile baino gehiago geratu ziren paroan. “Une haietan ez ginen konturatzen lan gabe geratu ginela. Nik ez nuen kazetaritza ulertzen lanbide bat bezala, baizik eta ikuspuntu militante batetik”.\nProiektu independentista hark markatu egin zituen partaide guztiak: “Nik beti diot Egin Irratikoa naizela, han ikasi nuen lanbidea eta asko zor diot. Beste horrenbeste “Egin” egunkariari, irakurle moduan”.\nZiurtatu duenez, “inor ez da damutu bere burua Egin-en zerbitzura jartzeaz, nahiz eta orain horren ondorioz kartzela barruan egon”, Garzonek diseinatutako 18/98 sumariotzarraren ondorioz.\nBeitialarrangoitiak gogoan du irakurleek informazio lokalari estimu handia ziotela. “Egunkariaren orrialde kopurua murriztu behar zenean, lokal sekzioko orriak murrizten ziren. Murrizketa haiek irakurleen kexa ugari eragiten zituzten, sekzio hura hurbilagokoagoa egiten zuelako”.\nBaina botere politikoen eta judizialen erasoek eragina izan dute. “Jazarpenak gugan eragin handia izan du, izan beharko lukeena baino gehiago. Hori banekien kazetari nintzenean, eta konfirmatu egin dut alkate izaterakoan”.\nHala ere, (edo hobe esanda) horregatik Beitialarrangoitiak hedabideen aldeko apustua egiten du: “Komunikabide herrikoiak behar ditugu herria egiteko, eta Euskal Herriko komunikabideak behar ditugu Euskal Herria eraikitzeko”.\nBeitialarrangoitia 20 urtez kazetagintzan trebatutako emakumea da, eta argi utzi gura izan du: “Kazetariaren funtzioa informatzea izan behar du, hau da, errealitate guztiak erakustea. Nik printzipio bati heldu izan diot: irakurleari, Ezker Abertzalekoa izan nahiz PP-koa izan, inteligentzia bat suposatzen diot”.\nHalere, Hernaniko alkateak salatu egin du hainbat komunikabidek “gezur objektiboak” zabaltzen dituztela gizartean, eta “hori ez da zilegia”.\nBeitialarrangoitiak 10 urte egin zituen Euskadi Irratian, eta etapa horretaz ere mintzatu da: “Dezenteko autonomia neukan lanean, baina etiketatuta nengoen, Egin Irratiko zuzendaria izandakoa nintzelako”.\nEuskadi Irratiaz adierazi du, guztien baliabideekin egindako irrati publikoa denez (“baita Ezker Abertzaleko herritarren baliabideekin” gogoratu duen bezala), gizarteko sektore guztien ahotsa zabaldu behar duela, eta ez duela “PNVren interesen araberako” hedabidea izan behar.\nEskarmentu handiko kazetari honek Interneten ekarpena baloratu du. “Internetek herritarrei gaitasuna ematen die euren informazioa jendartean zabaltzeko”.\nAre gehiago kontuan hartzen bada herritarrek informazio piloa jasotzen dutela ohiko hedabideetatik, tamaina handiko hedabideetatik. “Komunikabide gehienek mezu oso homogeneoak zabaltzen dituzte, ñabardurak ñabardura”. Zer egin dezake herritarrak informazio zurrunbiloak irentsi ez dezan?\nIdeia sendoei eustea\nMezu homogeneo horrez gain, beste ideia batzuk ere jasotzea\nGainera komunikabide horietako “gehienak boterearen editorialistak bihurtu dira”, eta eragin negatiboa izan dute politikan, adibidez bake prozesu politikoan: “Lehen egunetik prozesua torpedeatu zuten hedabide askok, ez zuten errespetatu”.\nArrasateko alkateak, Ino Galparsorok, jasan zuen presio mediatikoaz ere mintzatu da: “Lintxamendu bat jaso zuen. “Egin”-ek hori egin izan balu, askok esango lukete objektiboak markatzen egongo zela”.\nOro har, kazetaritzaz ikuspegi kritikoa dauka Beitialarrangoitiak: “Egun kazetari izateko nahikoa da prentsaurrekoetan notak ondo hartzea eta gero ondo idaztea (edo hobe esanda) ondo kopiatzea. Kazetagintza hori baino gehiago da: Profesionalak berak sortu behar ditu albisteak”.\nElkarrizketa: Marian Beitialarrangoitia\n- Estatu espainiarrak zu zentzuratu zaitu kazetari, alkate eta euskaldun moduan.\n- Horrek erakusten du sektore jakin baten adierazpen askatasuna desagerrarazi nahi dela. Estrategia orokor eta neurtu bat dago sektore jakin baten bozgorailuak desagerrarazteko.\n- Zein da zure egoera juridikoa?\n- Kereila bat jarri zidaten Iruñeko Anaitasunean “maite zaituztegu” ospetsua adierazteagatik. Hasieran kausa artxibatu zuten, baina berriro ireki zuten, eta badirudi orain ikertzen ari direla. Hernaniko kale baten aferari dagokionez, ez zuten deliturik ikusi eta agian artxibatuko dute.\nEgin-eko langile ohi talde baten bloga


Leioa Herrira: julio 2012\nONGI ETORRI ERIKA!!!!\nZortzi gutxiago! Datozen orduetan libre aterako dira\nPublicado por Leioa Herrira en 4:42 No hay comentarios:\nBizi osorako espetxe zigorrarekin amaitzeko eskatuz mobilizazioak azken ostiralean\nPublicado por Leioa Herrira en 4:12 No hay comentarios:\nGaixo larriak dituzten presoak Herrira\nPasa den ostiralean Madrilen izan ziren hamalau euskal herritarrek prentsaren aurrean agertu dira gaur goizean Gasteizen, ekimen berri bat iragartzeko. Gaixotasun larriak dituzten presoen askatasuna aldarrikatzeko hamalau orduko egonaldia burutuko da Zaballako espetxearen ondoren. Hemen duzue gaurko agerraldian irakurri dutena:\nPasa den ostiralean Madrilera joan ginen hamalau euskal herritarrak batu gara agerraldi honetan, Madrilen bizi izandakoaz eta aurrera begirakoaz hitz egiteko.\nGaixo eta larri diren hamalau euskal preso politikoen egoerak bihotza hausten digu. Minbizia izan eta tratamendua hartzeko zailtasunak, bere buruaz beste egiteko saiakerak, bihotzekoa… Kalean ere larriak diren eritasunak dira, zaintza berezia eskatzen dutenak. Beraz, egoera horretan espetxean preso eta kasu askotan sakabanatua izateak pertsonaren bizitza arriskuan jartzen dutela ulertzen dugu guk. Egoera honek presoengan eta hauen senideengan sortzen duen sufrimendua esplikaezina da giza eskubideen ikuspegitik. Mina besterik ez dakarren egoera da, inori onurarik egiten ez diona.\nEgoera larri horrek eraman gintuen gure burua Espetxe Zaintzarako Erakundean aurkeztera. Egoera larri horrek eraman gaitu preso hauen askatasunaren truke gurea eskaintzera. Jakitun ginen ez zutela gure eskaintza onartuko, baina argi dugu ez garela besoak gurutzaturik geldituko ezezko honen aurrean. Gaixotasun larriak dituzten pertsona hauen askatzea premiazkoa da, presazkoa, egoera hau mantentzeak ondorio larriak ekarri ditzakeelako.\nArduradunen borondatea ez da baina guk espero eta nahiko genukeen modukoa. Itxikeria da nagusi Moncloako bulegoetan, Espainiako Entzutegi Nazionalean eta Espetxe Zaintzarako Erakundean. Beraz, itxikeria hori gainditu eta espetxe politika aldatzera bultzatu behar ditugu arduradunak. Zentzu honetan beharrezkoak izango dira mota ezberdineko ekimenak egiten jarraitzea, kalean, erakundeetan eta eremu guztietan. Gaurkoan uztailaren 13 eta 14an burutzera goazen ekimena aurkeztera gatoz. Zaballako espetxearen aurrean eginen dugu ekimena, Txus Martin euskal preso politikoa bertan aurkitzen baita, larri, muturreko egoeran. Kandela gaua burutuko dugu Zaballako espetxearen ondoan, iluna argituko dugu kandelekin, eta espetxe politikak eragiten dituen egoera ilunak argitzeko bidea aldarrikatuko dugu. 14 orduz egongo gara bertan, gaixo dauden hamalau presoen askatasuna aldarrikatzen.\nEuskal Herrian bake egoera justu bat erdiesteko urratsak ematen ari gara, eragile eta erakunde askoren borondateak bat egin du bide honetan. Baina argi dago urrats asko daudela oraindik emateko, eta espetxe politikaren aldaketa da gaur gaurkoz urgentzia gehien duen urratsa. Gaixotasun larriak dituzten presoak aske uztea, bizi osorako espetxe zigorrarekin amaitzea eta euskal presoak Euskal Herriko espetxeetan batzea giza eskubideen logikan gaur bertan hartu beharrezkoa neurriak direla pentsatzen dugu guk, eta euskal gizartearen gehiengoak. Ondoren, konponbide eta bake egoera betikotzeko euskal preso eta iheslari guztien etxeratzea gauzatu beharko litzateke.\nZaballako espetxearen aurrean burutuko dugun ekimenak urrats txiki bat izan nahi du bide honetan. Gu bertan izango gara. Helburu honekin bat egiten duten herritarrak ere gonbidatuak daude ekimenean parte hartzera.\nPublicado por Leioa Herrira en 3:15 No hay comentarios: